**Zmluva o dielo č.**

uzatvorená podľa § 536 a nasl. Zákona č. 513/1991 Zb. Obchodného zákonníka v znení neskorších predpisov a v súlade s právnym poriadkom Slovenskej republiky na poskytnutie služby – Vypracovanie projektovej dokumentácie pre stavbu: **„Výstavba cyklistickej infraštruktúry za účelom zvýšenia podielu cyklistickej dopravy na území mesta Humenné“**

**Čl. I**

#### Zmluvné strany

* 1. **OBJEDNÁVATEĽ: Mesto Humenné**

Sídlo: Kukorelliho 34, 066 01 Humenné

Štatutárny zástupca: PhDr. Ing Miloš Meričko

IČO: 00323021

DIČ: 2011232598

Bankové spojenie: Prima banka Slovensko, a. s.

IBAN: SK75 5600 0000 0042 1099 3002

Telefón: +421 57 7863 218

e-mail: msu@humenne.sk

(ďalej len „objednávateľ“)

* 1. **ZHOTOVITEĽ:**

Sídlo:

Právna forma:

Zapísaná:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Telefón:

e-mail:

(ďalej len „zhotoviteľ“)

**Čl.II**

**Preambula**

Táto zmluva sa uzatvára ako výsledok verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní v úplnom znení“).

**Čl. III**

**Predmet zmluvy**

3.1 Predmetom tejto zmluvy je záväzok zhotoviteľa, že pre objednávateľa zhotoví dielo, ktoré je špecifikované v bode 3.2 tejto zmluvy, toto dielo mu odovzdá a udelí objednávateľovi súhlas na jeho používanie v zmysle tejto zmluvy bez obmedzenia a s odbornou starostlivosťou vykoná všetky zmluvne dojednané činnosti.

3.2 zhotoviteľ sa zaväzuje vo vlastnom mene, na vlastnú zodpovednosť a na vlastné náklady vypracovať a dodať objednávateľovi projektovú dokumentáciu pre územné rozhodnutie a stavebné povolenie: **„Výstavba cyklistickej infraštruktúry za účelom zvýšenia podielu cyklistickej dopravy na území mesta Humenné“** a v rozsahu a za podmienok dohodnutých v tejto zmluve a objednávateľovi ju odovzdať bez technických a právnych chýb. Technické požiadavky na cyklochodník, rozsah a obsah projektovej dokumentácie:

- Šírka cyklistického chodníka min 3,0 m,

- Dĺžka cyklochodníka: 460 m

- Technické riešenie musí byť v súlade s technickými podmienkami – Navrhovanie cyklistickej infraštruktúry (TP 085/2019), ktoré určujú zásady navrhovania prvkov cyklistickej infraštruktúry a priamo nadväzujú na STE 73 6101 Projektovanie ciest a diaľníc, a STN 73 6110 Projektovanie miestnych komunikácií,

- Technické riešenie musí byť v súlade s metodikou posudzovania a hodnotenia projektov cyklistickej infraštruktúry financovanej z Plánu obnovy a odolnosti SR,

- Povrch cyklochodníka: asfaltový

- Projekt verejného osvetlenia

- Revitalizácia zelene v okolí cyklochodníka

- Osadenie stojanov na bicykle, lavičiek a košov,

- Textová časť (sprievodná správa, technická správa)

- Výkresová časť (dokumentácia stavebných objektov – situácia, pohľady, rezy, detail napojenia cyklochodníka na existujúci cyklochodník a miestnu cestu,...)

- Výkaz výmer

- Rozpočet

3.3 Zhotoviteľ sa zaväzuje odovzdať objednávateľovi v rámci dohodnutej ceny projektovú dokumentáciu 6 x v papierovej a 1 x v digitálnej forme vo formáte .dwg a .pdf. Realizačný projekt má spĺňať požiadavky na opis predmetu zákazky podľa §42 zákona č. 343/2015 Z. z. v znení neskorších predpisov. Neocenený výkaz výmer a ocenený položkovitý rozpočet stavby vypracovaný v programe MS Excel s použitím funkcie ROUND (matematické zaokrúhlenie na 2 desatinné miesta). V popise jednotlivých položiek rozpočtu je potrebné neuvádzať názov výrobku alebo označenie výrobcu. Pokiaľ je nevyhnutné uvádzať názov výrobku je potrebné uviesť „alebo ekvivalent“.

V rámci dokumentácie doložiť kópie stanovísk dotknutých orgánov 1 x v papierovej forme a 1 x v digitálnej forme vo formáte pdf.

3.4 Objednávateľ sa zaväzuje vykonané dielo od zhotoviteľa prevziať a zaplatiť zhotoviteľovi dohodnutú cenu za jeho vykonanie špecifikovanú v čl. V tejto zmluvy.

**Čl. IV.**

**Termíny plnenia**

4.1. Zhotoviteľ sa zaväzuje, že vypracuje a dodá predmet zmluvy v rozsahu a obsahu podľa čl. III. tejto zmluvy do 45 kalendárnych dní od nadobudnutia účinnosti ZoD.

**Čl. V.**

**Cena diela**

5.1 Cena za zhotovenie diela v rozsahu Čl. III. Je stanovená v zmysle § 3 zákona NR SR č. 18/1996 Z.z. o cenách v znení neskorších predpisov, v súlade s jeho vykonávacou vyhláškou MF SR č. 87/1996 Z.z., ktorou sa vykonáva zákon o cenách v znení neskorších predpisov. Cena je uvedená na dve desatinné miesta v eurách. Do ceny sú premietnuté len ekonomicky oprávnené náklady a primeraný zisk a obsahuje všetky náklady zhotoviteľa na vykonanie diela.

5.2 Cena predmetu plnenia predstavuje:

Cena (bez DPH) ............................... EUR

DPH ............................... EUR

Cena celkom vrátane DPH ............................... EUR

5.3 Všetky zmeny a výkony požadované objednávateľom nad rámec predmetu plnenia (ktoré však nesmú presiahnuť finančný limit určený v § 5 ods. 4 Zákona o verejnom obstarávaní) budú riešené dodatkami k tejto zmluve.

**Čl. VI.**

**Platobné podmienky**

6.1. Objednávateľ uhradí zhotoviteľovi cenu podľa skutočne vypracovaného a odovzdaného diela. Podkladom pre vystavenie faktúry bude zhotoviteľom vypracovaný a objednávateľom podpísaný preberací protokol, ktorý bude prílohou faktúry.

6.2 Zhotoviteľ vystaví a doručí objednávateľovi faktúru za vykonané dielo v troch rovnopisoch po riadnom prevzatí a skontrolovaní kompletnosti dokumentácie.

6.3 Faktúra musí mať všetky náležitosti podľa § 74 zákona č. 222/2004 Z.z. o dani z pridanej hodnoty v znení neskorších predpisov, vrátane preberacieho protokolu podľa Čl. VI. bod 6.1 tejto zmluvy.

6.4 Lehota splatnosti faktúr je 30 dní od doručenia objednávateľovi.

6.5 V prípade, že faktúra nebude obsahovať náležitosti uvedené v Čl. VI. bod 6.3 tejto zmluvy, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota začne plynúť doručením opravenej faktúry objednávateľovi.

**Čl. VII.**

**Záručná lehota a zodpovednosť za vady**

7.1 Zhotoviteľ zodpovedá za to, že dielo je vykonané podľa platných predpisov pre túto činnosť, platných technických predpisov a noriem v čase vykonania diela.

7.2 Zmluvné strany sa dohodli, že pre prípadné vady diela platia ustanovenia § 560 až §565 Obchodného zákonníka.

7.3. Zhotoviteľ zodpovedá za vady diela v čase jeho odovzdania objednávateľovi. Dielo má vady, ak nezodpovedá podmienkam dohodnutým v tejto zmluve.

7.4. Ak pri prevzatí diela objednávateľ zisti vady, dielo neprevezme a spíše so zhotoviteľom zápis o zistených vadách, spôsobe a termínoch ich odstránenia. Zhotoviteľ má povinnosť odovzdať dielo po odstránení vád.

7.5. Ak objednávateľ zistí po prevzatí diela vady diela, je povinný oznámiť vady diela bez zbytočného odkladu zhotoviteľovi, ale najneskôr do troch (3) pracovných dní odo dňa ich zistenia.

7.6. Zhotoviteľ je povinný do troch (3) pracovných dní po uplatnení reklamácie vady diela, predložiť objednávateľovi písomný návrh na odstránenie tejto vady a v prípade, že objednávateľ s týmto jeho návrhom súhlasí, je zhotoviteľ povinný reklamovanú vadu diela odstrániť do desiatich (10) pracovných dní od uplatnenia reklamácie vady diela objednávateľom, ak si s ním nedohodne iný termín vzhľadom na rozsah zistenej vady. Ak objednávateľ s návrhom zhotoviteľa podľa predchádzajúcej vety nesúhlasí, predloží zhotoviteľovi svoj návrh.

7.7. Na vypracovanú projektovú dokumentáciu zhotoviteľ poskytuje záručnú dobu šesťdesiat (60) mesiacov a začína plynúť odo dňa odovzdania projektovej dokumentácie objednávateľovi.

**Čl. VIII.**

**Porušenie zmluvných povinností a jeho následky**

8.1 Zmluvné strany sa dohodli, že porušenie zmluvných povinností a náhrada škody budú riešené v zmysle ustanovení Obchodného zákonníka § 365 – 386.

**Čl. IX.**

**Sankcie**

9.1 V prípade omeškania zhotoviteľa s odovzdaním diela je zhotoviteľ povinný zaplatiť objednávateľovi zmluvnú pokutu vo výške 0,05 % z celkovej ceny za dielo za každý omeškaný deň.

9.2 V prípade omeškania objednávateľa s úhradou faktúry je objednávateľ povinný zaplatiť zhotoviteľovi úrok z omeškania vo výške podľa § 369 ods. 2 Obchodného zákonníka.

9.3 V prípade omeškania zhotoviteľa s odstránením vád diela v nadväznosti na bod 7.2 tejto zmluvy, je zhotoviteľ povinný zaplatiť objednávateľovi zmluvnú pokutu vo výške 100 EUR (slovom: sto EUR) za každý deň omeškania až do dňa odstránenia týchto vád.

9.4 V prípade uplatňovania sankcií oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenia zmluvy.

**Čl. X.**

**Spolupôsobenie a záväzky zmluvných strán**

10.1 Objednávateľ sa zaväzuje, že počas spracovania PD na realizáciu stavby poskytne zhotoviteľovi v nevyhnutnom rozsahu potrebné spolupôsobenie, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi najneskôr do 7 dní od jeho vyžiadania. V osobitných prípadoch je možné obojstranne dohodnúť individuálny termín.

10.2 zhotoviteľ prehlasuje, že je oprávnený (spôsobilý) vykonávať činnosť, ktorá je predmetom zmluvy a je pre túto činnosť v plnom rozsahu náležite kvalifikovaný.

10.3 Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržať obsah a rozsah diela podľa zadania zákazky, všeobecne záväzné predpisy, platné technické normy a podmienky tejto zmluvy.

10.4 Zhotoviteľ sa bude riadiť pokynmi a podkladmi objednávateľa, zápismi a dohodami oprávnených pracovníkov zmluvných strán.

10.5 Zhotoviteľ sa zaväzuje plniť svoj záväzok osobne (vlastnými zamestnancami), je však oprávnený plniť svoj záväzok z menšej časti aj pomocou inej osoby, pričom pri vykonávaní diela poverenou osobou má zhotoviteľ zodpovednosť ako by dielo vykonával sám.

10.6 Zmluvné strany sa zaväzujú, že pristúpia na zmenu záväzku formou písomných dodatkov v prípade, ak sa po uzavretí tejto zmluvy podstatne zmenia východiskové podklady rozhodujúce pre uzatvorenie tejto zmluvy a ak vzniknú nové požiadavky objednávateľa s preukázateľným vplyvom na cenu a termín plnenia.

10.7 Zhotoviteľ preukáže, že má uzatvorené poistenie zodpovednosti za škodu spôsobenú pri výkone povolania.

**Čl. XI.**

**Záverečné ustanovenia**

11.1 Meniť a dopĺňať text tejto zmluvy je možné len formou riadne zdôvodnených písomných dodatkov k zmluve, potvrdených oprávnenými zástupcami oboch zmluvných strán.

11.2 K návrhu dodatkov k tejto zmluve sa zmluvné strany zaväzujú vyjadriť písomne do 5 dní od doručenia návrhu dodatku druhej strane. Po tú istú dobu je týmto návrhom viazaná druhá strana, ktorá ho podala.

11.3 Na právne vzťahy osobitne neupravené touto zmluvou sa vzťahujú príslušné ustanovenia Obchodného zákonníka a podporné ustanovenia Občianskeho zákonníka a ostatné všeobecne záväzné právne predpisy platné na území Slovenskej republiky.

11.4 Objednávateľ a zhotoviteľ sa zaväzujú, že v prípade organizačných zmien všetky práva a povinnosti vyplývajúce z tejto zmluvy postúpia na novú nástupnícku právnickú formu.

11.5 Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v centrálnom registri zmlúv.

11.6 Zmluva je vyhotovená v šiestich rovnopisoch s platnosťou originálu, z ktorých dva obdrží zhotoviteľ a štyri objednávateľ.

Za objednávateľa: Za zhotoviteľa:

v Humennom, ....................... v ......................, dňa .......................

......................... ................... .........................................

PhDr. Ing. Miloš Meričko

Primátor mesta Humenné